การจัดงานแต่งงานในช่วงที่มีระยะเวลาจำกัดถือได้ว่าเป็นเรื่องน่าหนักใจของใครหลายคน แต่แอดมินจะบอกว่า เรื่องของการจัดงานแต่งงานในระยะเวลาอันสั้นไม่ใช่เรื่องที่น่าปวดหัวจนหาทางแก้ไขไม่ได้
แอดมินขออธิบายก่อนว่าการจะจัดงานแต่งงานนั้นจะต้องเตรียมการ หรือคำนึงถึงรายละเอียดอะไรบ้าง สถานที่จัดงานแต่งงาน จำนวนแขก ประเภทงาน อาหารภายในงาน พระสงฆ์ ของชำร่วย ของรับไหว้ ชุดขันหมาก สถานที่ถ่าย Pre-Wedding ห้องพักผู้มาร่วมงาน การ์ดแต่งงาน ช่างภาพ ช่างแต่งหน้า ช่างทำผม ชุดเจ้าบ่าว – ชุดเจ้าสาว และ อื่นๆอีกมากมาย นับไม่ถ้วน
1.หาฤกษ์-ฤกษ์สะดวก เรื่องนี้ไม่ใช่เรื่องน่ากังวลจนทำให้เจ้าสาวของเราเครียดไม่เป็นอันกินอันนอน หากจะกลับมามองในส่วนของที่จะต้องวางแผนคงจะเป็นเรื่องของ "ระยะเวลา"ที่กระชั้นชิด ที่มีเวลาประมาณ 2-3 เดือน หรือบางคู่ได้รับฤกษ์จากผู้ใหญ่มาน้อยกว่านั้นแบบ 49 วัน !!! และในปีนั้นอาจจะไม่มีฤกษ์ใดๆอีกเลย ทำให้ตัดสินใจเลือกจะจัดงานแต่งงานตามฤกษ์ที่กำหนด
2. หาโรงแรมที่ผู้ใหญ่สะดวก และกำหนดจำนวนแขก แอดมินมีวิธีแนะนำง่าย เมื่อรู้เวลาแน่ชัดแล้ว เริ่มกำหนดจำนวนแขก และ หาสถานที่จัดงานแต่งงาน อย่าง โรงแรมจะเป็นสถานที่จัดงานที่ครบครันพร้อมอยู่แล้ว จะเหลือสิ่งที่คู่บ่าวสาวจะต้องจัดเตรียมน้อยลงเหลือแค่ประมาณ 20% เท่านั้น ได้แก่ ชุดเจ้าบ่าว ชุดเจ้าสาว ช่างภาพ ช่างแต่งหน้า ช่างทำผม การ์ดแต่งงาน ของชำร่วย ของรับไหว้
3.กำหนดBudgetและเลือกธีมงาน เมื่อได้โรงแรมแล้วคู่บ่าวสาวก็ต้องกำหนด Budget เพื่อให้คุมงบประมาณได้ตามที่ต้องการเบื้องต้นและเลือกธีมงาน ประเภทอาหารที่ต้องการ
4. ลิสต์รายชื่อผู้ใหญ่ที่จะมาร่วมงานและรับไหว้ โดยส่วนนี้ปรึกษากับทางคุณพ่อคุณแม่ว่าจะเชิญใครมาร่วมงานบ้าง รวมถึงประธานในพิธี
5.ลิสต์รายชื่อเพื่อนเจ้าบ่าว-เจ้าสาว และผู้ที่จะแจกการ์ดเชิญ โดย TIPS ง่ายๆ คือเลือกจาก Friend List บน Facebook ของคู่บ่าวสาว จะได้ไม่ตกหล่นกันนะคะ
เพียงแค่นี้ เจ้าบ่าว และเจ้าสาว จะลดความเครียดเรื่องการจัดงานด้วยระยะเวลาที่จำกัดไปได้อย่างเยอะทีเดียว ให้เวลาเจ้าสาวของเราได้พักผ่อนให้เพียงพอ ใช้เวลาระหว่างเตรียมงานอย่างมีความสุขเลือกซื้อของรับไหว้ ของชำร่วย เดินสายแจกการ์ดเชิญญาติผู้ใหญ่ของเรากันดีกว่าค่ะ